कांग्रेसी दिग्गज पूर्व मुख्यमंत्री दिग्विजय सिंह की नर्मदा परिक्रमा ने शिवराज सरकार के साथ साथ भाजपा को भी परेशान कर दिया है। यही वजह है कि भाजपा ने तय किया है कि नर्मदा किनारे अलग अलग होने वाले उत्सावों कि जगह एक बड़ा उत्सव मनाया जाए,जिसमे देश विदेश को बड़ी हस्तियों को बुलाकर नर्मदा के साथ साथ सरकार का भी गुणगान किया जा सके।ये उत्सव नर्मदा को जीवित नदी का दर्जा देने के सरकार के फैसले के तहत किया जाएगा।इस उत्सव को नर्मदा सेवा मिशन आयोजित करेगा। भाजपा का मानना है कि सरकार इस नर्मदा उत्सव के माध्यम से सांस्कृतिक और आध्यात्मिक मूल्यों को बचाना चाहती है।